Војводина (село)

Војводина (, Спилија; до 1927 г. Βοεβοδίνα, Воеводина,Μετονομασίες των Οικισμών της Ελλάδας. Βοεβοδίνα - Σπηλιά , Ојводина) — село во Кајларско, Егејска Македонија, денес во општината Еордеја на областа Западна Македонија, Грција. Има 69 жители (2011), а атарот зафаќа површина од .

 Географија 
Селото е сместено во областа Сариѓол, 15 км источно од градот Кајлари, во подножјето на планината Каракамен.

 Историја 
Кај Војводина е откриена древномакедонска гробница (наречена Војводинска гробница), слична на Кралските гробници во Кутлеш.History of the Macedonian tombs of Eordaia (Prefecture of Kozani): Spilia Низ ова подрачје минува познатиот римски пат Вија Егнација.

 Во Отоманското Царство 
Кон крајот на XIX век Војводина бил турски чифлик. Во „Етнографија на вилаетите Адријанопол, Монастир и Салоника“ се вели дека во 1873 г. Војводино (Voïvodino) било село во Џумалиската каза со 15 домаќинства и 30 машки жители муслимани.„Македония и Одринско. Статистика на населението от 1873 г.“ Македонски научен институт, София, 1995, с.98-99.

Во 1889 г. хрватскиот етнограф Стефан Верковиќ („Топографическо-этнографическій очеркъ Македоніи“) напишал за Војводина:

Според статистиката на Васил К’нчов („Македонија. Етнографија и статистика“) во 1900 г. Војводина имала 250 жители Турци.Кънчов, Васил. Македония. Етнография и статистика, София, 1900, стр. 270.

Според грчка статистика од 1904 г. во Војводина живееле 250 Турци.Κωνσταντίνος Σπανός. "Η απογραφή του Σαντζακίου των Σερβίων", in: "Ελιμειακά", 48-49, 2001.

 Потпаѓање под Грција 
Во Првата балканска војна селото го зазела грчката војска, а по Втората балканска војна Војводина конечно била припоена кон Грција, кога се заведен 381 жител. Во 1924 г. е иселено турското население, а на негово место се доведени грчки бегалци од Мала Азија согласно Лозанскиот договор. Во 1928 г. селото е заведено како наполно грчко, со 86 доселенички семејства од вкупно 332 лица. Во 1927 г. му е дадено новото име Спилија.

 Демографија 
Во следниот период бројот населението останал устојчив, така што во 1940 г. имало 394 лица, а во 1951 и 1961 г. селото имало 347 односно 375 жители. Населението во овој период почнало да се намалува поради релативната неплодност на почвата и иселувањето во градот Кајлари, кој доживеал подем благодарение на термоцентралите и фабриката за вештачки ѓубрива. Така, во 1971 г. селото се намалило на 188 жители, во 1981 г. на 133, а во 1991 г. на 114 лица.

 Стопанство 
Во селото Војводина претежно се одгледуваат житото, компирите и грозјето, а делумно е развиено и сточарството поради широките тревни предели.

 Поврзано 
 Војводинска гробница — древномакедонска гробница од II век п.н.е.

 Надворешни врски 
 Војводина на порталот на некогашната Општина Света Петка   
 История на селото Војводина  
 Информации за поранешната општина Света Петка  

 Наводи 

Категорија:Еордеја